stanford-oval/wikipedia huggingface dataset:
Veronahka

Veronahka oli 1400-luvulla käytetty vero- ja maksuyksikkö Ruotsissa (ja siihen kuuluvassa Suomessa). Turkikset olivat tuolloin yleinen arvon mitta sekä maksuväline. Maksuvälineinä käytettiin myös kaloja, karjaa, humalaa ja viljoja. Maksuyksikkö vaihteli vuodenajoittain (talvella turkiksia, kesällä muun muassa kapahaukea). Oravannahka oli tavanomainen veronahan tyyppi, mistä on peräisin tämän toinen nimi: orava. Veroja maksettiin sekä kirkolle, että kruunulle (valtiolle) ja myös paikallisille virkamiehille, oikeuslaitokselle ja lääninherroille. Rahaveroihin siirryttiin ensimmäisenä kirkollisverotuksessa 1500-luvulla.
Veronahkaa käytettiin veroyksikkönä muun muassa Savossa. Kun 1500-luvulla siirryttiin turkisveroista viljaveroihin, veronahka tarkoitti arviopunnanmaata. Myöhemmin kansan käyttämä veronahka eli orava vastasi 1/4 manttaalia, päätön orava 3/16 manttaalia ja oravanpää 1/16 manttaalia.
Valtteri Pihlajamäki (jääkiekkoilija)

| Valtteri Pihlajamäki> Henkilötiedot |
| --- | --- |
Syntynyt: 28. heinäkuuta 1996 (ikä 28) Kiikoinen, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  177 cm
Paino:  94 kg
Seura
Seura:  IPK
Sarja:  Mestis
Pelinumero:  50
Pelaajaura
Pääsarjaura:  2016–
Aik. seurat:  VaPS (II-div.) Ässät SML) KeuPa HT ([[[Mestis]])
Valtteri Pihlajamäki (s. 28. heinäkuuta 1996 Kiikoinen) on suomalainen jääkiekkoilija, joka pelaa Mestis-joukkue Iisalmen Peli-Karhuissa. Hän toimii joukkueen varakapteenina. Pihlajamäki on pelipaikaltaan oikea laitahyökkääjä. Hän laukoo oikealta.
Ura > Maajoukkueura

Pihlajamäki on pelannut yhden poikien maaottelun.
Verona (kappale)

|  Verona |
| --- | --- |

Kappaleen tiedot
Esittäjä(t):  Koit Toome, Laura Põldvere
Levy-yhtiö:  Moonwalk
Kesto:  03:16
Tyylilaji:  pop
Julkaistu:  28. helmikuuta 2017
Säveltäjä(t):  Sven Lõhmus
Sanoittaja(t):  Sven Lõhmus
Euroviisutiedot
Vuosi:  2017
Maa:  Viro
Kieli:  englanti
Sijoitus semifinaalissa:  14.
Pisteet semifinaalissa:  85
Sanat:  sanoitus
Verona on virolaisten laulajien Koit Toomen ja Laura Põldveren esittämä kappale, jolla he edustivat Viroa vuoden 2017 Euroviisuissa.
Kappale kilpaili Euroviisujen toisessa semifinaalissa 11. toukokuuta 2017,  jossa se sai 85 pistettä, jäi sijalle 14 eikä päässyt finaaliin.
Koit ja Laura esittämässä kappalettaan Euroviisujen harjoituksissa.
Varusmiestoimikuntien kilta

| Varusmiestoimikuntien kilta |
| --- | --- |

Perustettu:  2019
Kotipaikka:  Helsinki
Hallitus (2023):  Atte Grönroos (pj.)   Janne Welin (vpj.)   Vertti Niemi (siht.)   Arttu Laaksonen   Emil Räty   Juho Rasa
Infobox OKNimi-testi OK: 
Varusmiestoimikuntien kilta ry on vuonna 2019 perustettu, poliittisesti sitoutumaton valtakunnallinen maanpuolustuskilta, joka kuuluu Maanpuolustuskiltojen liittoon. VMTK-killan tarkoituksena on edistää varusmiesten toimintakykyä ja viihtyvyyttä, vaalia toimintakyvyn edistämisen perinteitä sekä toimia VMTK-toimihenkilöinä toimineiden yhdyssiteenä.
VMTK-killan puheenjohtajat

Atte Grönroos 2023
Janne Welin 2022
Juho Rasa 2020-2021
Veikko Kotajärvi 2019
Aiheesta muualla

Varusmiestoimikuntien verkkosivut (Arkistoitu – Internet Archive)
Vesirinkeli

Vesirinkeli
Vesirinkeli eli bageli (ruots. bagel tai beigel, engl. bagel tai beigel), joka tunnetaan myös nimellä vesidonitsi, on donitsin muotoinen leivonnainen, joka valmistetaan yleensä hiivasta, vedestä, suolasta ja vehnäjauhoista. Vesirinkelin nimi viittaa niiden valmistustapaan, jossa rinkeliä kiehautetaan pikaisesti vedessä ennen paistamista. Rinkelit voidaan syödä sellaisenaan tai esimerkiksi leivän tapaan – voin ja muiden täytteiden kera.
Kun vesirinkelin taikinaan lisätään voita, puhutaan valmiista tuotteesta voirinkelinä.
Historia

Vesirinkeleiden alkuperä on Puolassa. Ensimmäinen kirjallinen maininta bajgiel-nimisestä leivonnaisesta on vuodelta 1610. Se oli tuolloin tapana antaa lapsivuodelahjana juutalaisille naisille. Puolasta rinkelit levisivät ensin ympäri Itä-Eurooppaa ja lopulta siirtolaisten mukana Yhdysvaltoihin. Rinkeleiden massatuotannon ja pakastamisen seurauksena vesirinkelit levisivät 1960-luvulla ympäri Yhdysvaltoja.
Aiheesta muualla

Kuvia tai muita tiedostoja aiheesta Vesirinkeli Wikimedia Commonsissa
UBlock Origin

| uBlock Origin |
| --- | --- |

 uBlock Originin pop-up-ikkuna selaimessa.
Luoja:  Raymond Hill (gorhill)
Kehittäjä:  Raymond Hill Chris Aljoudi Alex Vallat
Kehityshistoria
Ensijulkaisu:  23. kesäkuuta 2014
Vakaa versio:  1.60.0 (26. syyskuuta 2024)
Kehitystilanne:  aktiivinen
Tiedot
Ohjelmistotyyppi:  selainlaajennus
Käyttökielet:  67 kieltä
Alusta:  alustariippumaton
Ohjelmointikielet:  JavaScript
Lisenssi:  GPLv3
Aiheesta muualla
Versiohallinta
uBlock Origin on alustariippumaton avoimen lähdekoodin sisällönsuodatus- ja mainostenestolaajennus Chrome-, Chromium-, Edge-, Firefox- ja Opera-selaimille. Safariin laajennusta ei ole ollut saatavilla selaimen versiosta 13 lähtien. uBlock Origin on kehitetty kevyeksi vaihtoehdoksi kilpaileville liitännäisille. Liitännäinen tukee myös Adblock Plussan tukemia estolistoja, joista EasyList- ja EasyPrivacy-listat ovat valittuna automaattisesti.
Toukokuussa 2015 myös uBlockin kehittäjät siirtyivät uBlock Origin -projektin pariin.
Historia

Liitännäisen kehitti Raymond ”gorhill” Hill nimellä μBlock forkkaamalla sen Google Chromelle itse tekemästään HTTP Switchboard -liitännäisestä. Sen tavoitteena oli tukea julkisia mainoksienestolistoja ja ollen puhdas ohjelmistolaadultaan.
Huhtikuussa 2015 Hill antoi uBlock-liitännäisen hallinnan Chris Aljoudin nimiin, siirtyen itse uBlock Originin kehitystiimiin.
Historia > uBlock Origin

uBlock Origin -projektin vetäjänä toimii alkuperäisen uBlockin kehittäjä Raymond Hill. Joulukuussa 2021 selainlaajennuksella oli yli 10 miljoonaa Chrome- ja yli 5 miljoonaa Firefox-käyttäjää. Projektia ei rahoiteta lahjoituksilla.
Tammikuussa 2016 uBlock Origin sai omat jakelupaketit Debian- ja Ubuntu-alustoille.
Microsoftin Edge-selaimelle julkaistiin virallinen laajennus joulukuussa 2016.
Historia > uBlock (ublock.org)

Chris Aljoudi jatkaa uBlockin ylläpitoa ublock.orgin kautta saatujen lahjoitusten myötä. Laajennuksen kehitystyö on lakkautettu ja vuoden 2015 jälkeen se on saanut vain muutaman pienen päivityksen.
Tämä versio luetaan usein epäviralliseksi, joten se ei ole mukana selainten laajennuksiin kohdistuvissa testeissä.
Tuetut alustat

uBlock Originin kehitys kohdistuu kahteen selainmoottoriin:
Blink
Google Chrome/Chromium
Opera
Microsoft Edge
Gecko
Firefox
Firefox Mobile
Thunderbird
Menestyminen

Raymond.cc-sivuston vuonna 2015 tekemässä testissä uBlock Origin oli kevyin mainostenestämislaajennus selaimille.
Aiheesta muualla

uBlock Origin (englanniksi)
Google Chrome -lisäosa
Mozilla Firefox -lisäosa
uBlock Origin
uBlock
Vestersundsbyn koulu

Vestersundsbyn koulu on koulu Pietarsaaressa osoitteessa koulutie 32. Koulussa järjestetään ruotsinkielistä perusopetusta vuosiluokille 1-5. Koulu koostuu kolmesta rakennuksesta, jotka rakennettiin vuosina 1913, 1933 ja 1983.
Viitelaskenta

Viitelaskenta (engl. reference counting) on ohjelmointimenetelmä, jossa ohjelman varaaman muistin käyttöä seurataan viittauksien määrällä. Viittauksien määrän laskiessa nollaan (ei enää viittauksia) muisti voidaan vapauttaa ilman häiriötä ohjelman toiminnalle.
Viitelaskennan avulla viitatut kohteet voidaan vapauttaa heti kun niitä ei enää tarvita, toisin kuin jäljittävällä roskienkeräyksellä. Viitelaskenta on myös yksinkertainen tapa muistinhallinnan toteuttamiseen.
Ohjelmointikielet kuten C++ tarjoavat standardikirjaston avulla nk. älyosoittimia (engl. smart pointer) eri tarkoituksiin, joista osa toteuttaa viitelaskennan (ks. C++11, std::shared_ptr).
LLVM/Clang kääntäjä tukee automaattista viitelaskentaa (engl. Automatic Reference Counting, ARC) mm. Objective-C kielen kanssa.
Historia

Automaattiseen muistin vapauttamiseen ehdotettiin vuonna 1960 viitelaskentaa  ja jäljittämismenetelmää (tracing) Jäljittämiseen perustuvat menetelmät ovat olleet siitä lähtien yleisempiä kuin viitelaskentaan perustuvat. Tilanne on myöhemmin muuttunut muistin ja laskentakyvyn suhteellisen kustannuksen muutoksen myötä.
Vuonna 1985 esitetyn artikkelin mukaan Lisp-ohjelmat käyttävät muistia kunnes muisti on käytetty ja ohjelma pysähtyy keräämään roskia, joka turhauttaa ohjelmoijia ja tutkijoita. Suuret Lisp-ohjelmat käyttivät 10-30 prosenttia suoritusajastaan roskien keruuseen. Ensimmäinen vaihtoehto muistin vapauttamiseen on ohjelmoijan ylläpitämä vapauttaminen. Toiseksi vaihtoehdoksi esitettiin viitelaskentaa, jolloin ohjelmoijan vastuu muistin vapauttamisesta poistuu. Viitelaskenta käyttää yhtä lisäkenttää laskuria varten, joka on positiivinen kokonaisluku. Laskuri pitää yllä montako viitettä kohteeseen on ja sen pudotessa nollaan kohde vapautetaan.
Käännös suomeksi
Vammaisyleisurheilun maailmanmestaruuskilpailut 2017

| Vammaisyleisurheilun maailmanmestaruuskilpailut 2017 |
| --- | --- |
Sijainti:  Lontoo Iso-Britannia
Kilpailupaikka:  London Stadium
Osallistujamaita:  100
Kilpailulajeja:  213
Avajaiset:  14. heinäkuuta
Päättäjäiset:  23. heinäkuuta
Kotisivu:  Virallinen sivusto
 ← 2015 2019 → 
Vammaisyleisurheilun maailmanmestaruuskilpailut 2017 järjestettiin Lontoossa, Isossa-Britanniassa 14.–23. heinäkuuta. Kilpailut olivat järjestyksessään 8. vammaisyleisurheilun MM-kilpailut. Kisapaikkana toimi London Stadium.
Kilpailuihin osallistui 1074 urheilija sadasta maasta. Kisojen menestynein maa oli Kiina, joka voitti 30 kultaa ja yhteensä 65 mitalia.
Menestyneimmät maat

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Kiina | 30 | 17 | 18 | 65 |
| 2 |  Yhdysvallat | 20 | 19 | 20 | 59 |
| 3 |  Iso-Britannia | 18 | 8 | 13 | 39 |
| 4 |  Ukraina | 12 | 6 | 11 | 29 |
| 5 |  Australia | 11 | 9 | 8 | 28 |
| 6 |  Tunisia | 10 | 6 | 8 | 24 |
| 7 |  Algeria | 9 | 4 | 6 | 19 |
| 8 |  Saksa | 8 | 7 | 7 | 22 |
| 9 |  Brasilia | 8 | 7 | 6 | 21 |
| 10 |  Etelä-Afrikka | 5 | 8 | 2 | 15 |
Lähde:
Aiheesta muualla

Kisojen viralliset sivut (englanniksi)
Viitekorko

Viitekorko on rahalaitoksen otto- ja antolainauksen, joukkovelkakirjalainojen ja muiden velkainstrumenttien hinnoittelussa käytetty julkisesti noteerattu korko, jonka perusteella lainasopimuksen hinta eli korko määritellään.
Esimerkiksi ottolainauksessa talletustilille maksettava korko saatetaan sitoa markkinakorkoon, kuten Euriboriin siten, että tilille maksettava korko on Euribor-korko vähennettynä tietyllä marginaalilla. Vastaavasti antolainauksessa esimerkiksi asuntolainan korko voidaan määritellä siten, että se on viitekorko lisättynä tietyllä marginaalilla.
Suomessa yleisesti käytettyjä viitekorkoja ovat suurten eurooppalaisten pankkien yhdessä noteeraamat Euribor-korot  ja yksittäisten pankkien noteeraamat Prime-korot. Viivästyskorot saatetaan sitoa myös Eonia-korkoon. Kansainvälisillä raha- ja pääomamarkkinoilla käytetään ensisijaisesti Euribor- ja LIBOR-korkoja.
Aiheesta muualla

Mikä Euribor-viitekorko tulee halvimmaksi? (Arkistoitu – Internet Archive)
Vesterinen

Vesterinen tai Westerinen on suomalainen sukunimi, joka on muun muassa seuraavilla henkilöillä:
Arvo Vesterinen (1923–2003), yritysjohtaja, kauppaneuvos
Emil Vesterinen (1886–1968), ylimetsänhoitaja, tietokirjailija, opettaja ja Viron konsuli
Edward Vesterinen (s. 2000), amerikkalaisen jalkapallon pelaaja
Heikki Westerinen (s. 1944), shakin suurmestari
Ilkka Vesterinen, muusikko, laulaja ja säveltäjä
Irja Vesterinen (1911–2006), lastenkirjailija
Jan Vesterinen (s. 1985), jalkapallomaalivahti
Jukka Vesterinen (s. 1974), saappaanheittäjä
Jussi Vesterinen (s. 1949), kreikkalais-roomalaisen tyylin painija
Kimmo Vesterinen (s. 1987), jääkiekkoilija
Lauri J Vesterinen, muusikko, säveltäjä ja sanoittaja
Leeni Vesterinen (1886–1972), virolais-suomalainen kääntäjä, kirjailija, opettaja, johtaja ja suomalais-virolaisen heimoyhteistyön aktiivitoimija
Mika Vesterinen (s. 1968), punkkari
Niko Vesterinen (1989–2019), voimailu-urheilija
Paavo Vesterinen (1918–1993), kansanedustaja
Pauli Vesterinen (1923–2005), keihäänheittäjä
Pekka Vesterinen (s. 1966), pika-aitajuoksija
Roope Vesterinen (s. 2006), jääkiekkoilija
Saku Vesterinen (s. 1999), jääkiekkoilija
Sampo Vesterinen (s. 1965), kääntäjä ja antiikin maailman asiantuntija
Seppo Vesterinen (1948–2020),  yhtyemanageri, tuottaja ja rock -musiikin asiantuntija
Teemu Vesterinen (s. 1977), stand up -koomikko
Tero Vesterinen (s. 1975), muusikko, Vesterinen Yhtyeineen -yhtyeen laulaja
Veikko Vesterinen (s. 1932), kenraaliluutnantti
Vihtori Vesterinen (1885–1958), maanviljelijä ja Maalaisliiton pitkäaikainen kansanedustaja ja ministeri
Viljo (Vili) Vesterinen (1907–1961), harmonikkataiteilija ja säveltäjä
Yrjö Vesterinen (s. 1952), moottoripyörätrialisti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vestersundinkylä

Vestersundinkylä (ruots. Vestersundsby) on kaupunginosa Pietarsaaressa. Vestersundinkylässä sijaitsee valaistuja hiihtolatuja. Skutnäsin Asukasyhdistys r.y. tekee työtä Skutnäsin ja Vestersundinkylän kaupunginosien asuinympäristön parantamiseksi. Torsvikenin ravirata sijaitsee Vestersundin kylässä. 400 metrin pituinen Torsvikenin karting-rata valmistui vuonna 1984. Pietarsaaren kaupunki osti Torsvikenin alueen Pedersöreltä vuonna 1964. Alueelta puuttuu asemakaava, yleiskaavassa se on merkitty urheilualueeksi. Vestersundinkylä on saanut nimensä Pietarsaaren länsipuolella kulkeneesta salmesta (ruots. sund). Vestersundinkylässä sijaitsee myös viljelypalsta.
Vintturi (Kaustinen)

Vintturi on noin 150 asukkaan kylä Kaustisen kunnassa Keski-Pohjanmaalla. Kirjailija Algot Untola toimi Vintturilla kansakoulun opettajana lähdettyään Lohjalta aikalaisten epäsäätyisenä pitämän elämäntavan vuoksi. Hän oli mennyt vuonna 1903 naimisiin Therese Marie Johanna Küstringin kanssa Pietarissa ja asui vuodet 1905–1907 yhdessä lohjalaisen leskirouvan, Olga Jasinskin, kanssa. Eron Küstringistä Untola sai vuonna 1913.
Aiheesta muualla

Vintturi-Tastula (Arkistoitu – Internet Archive) Kaustisen seutukunta
Turun yliopisto, humanistinen tiedekunta: Maiju Lassilan oppilaana Vintturilla[vanhentunut linkki]
Viitehintajärjestelmä
Aiheesta muualla

Viitehintajärjestelmä Lääkkeiden hintalautakunta
Vitjaz

Porin telakalla 1862 valmistunut Vitjaz
Vitjaz (ven. Витязь) on usean Venäjän laivastossa palvelleen aluksen nimi. Nimensä ne ovat saaneet venäläisen kansanperinteen samannimisen tarusankarin mukaan.
Vitjazin piti olla 1 965 tonnin höyrykäyttöinen potkurilla varustettu korvetti
Vitjaz oli Porissa 1862 valmistunut 2 350 tonnin korvetti
Vitjaz oli Pietarissa 1884 valmistunut ja Kaukoidässä 1893 haaksirikkoutunut risteilijä
Vitjaz oli Saksassa 1939 valmistunut Neuvostoliiton tiedeakatemian tutkimusalus, joka on nykyään museoaluksena Kaliningradissa.
Vito Angiuli

Vito Angiuli (s. 6. elokuuta 1952 Sannicandro di Bari) on italialainen roomalaiskatolinen piispa. Hänet vihki papiksi Anastasio Alberto Ballestrero 23. huhtikuuta 1977. Hänet nimitettiin Ugento-Santa Maria di Leucan hiippakunnan johtoon 2. lokakuuta 2010, ja piispaksi vihkiminen seurasi 4. joulukuuta. Pääkonsekraattorina toimi Francesco Cacucci, jota avustivat Benigno Luigi Papa ja Domenico Umberto D'Ambrosio. Angiuli asetettiin virkaansa 19. joulukuuta.
Vito Bonsignore

Vito Bonsignore (oikealla) vuonna 2011.
Vito Bonsignore (s. 3. heinäkuuta 1943) on italialainen poliitikko. Hän kuuluu  Nuovo Centrodestra -puolueeseen.
Bonsignore istui Italian parlamentissa vuosina 1987–1994 ja oli Euroopan parlamentin jäsen vuosina 2004–2009. Europarlamentissa hän toimi Euroopan kansanpuolueen ryhmässä ja oli sen varapuheenjohtajana.
Urin Alpit

| Urin Alpit |
| --- | --- |
 Dammastockin massiivia nähtynä idästä.
Maantiede
Sijainti:   Sveitsi
Päävuoristo:  Alpit
Korkein kohta
Nimi:  Dammastock
Korkeus meren-pinnan tasosta:  3 630 m
Urin Alpit sijaitsevat Keski-Sveitsissä.
Wendenhorn
Jegerstock lähellä Klausenpassia.
Urin Alpit (saks. Urner Alpen) on  Länsi-Alppien osa, joka sijaitsee Keski-Sveitsissä. Vuoristo sijaitsee useiden kantonin alueella, joita ovat Obwalden, Valais, Luzern, Bern, Uri ja Nidwalden. Urin Alppeja ympäröi lännessä Bernin Alpit, etelässä Lepontiset Alpit ja idässä Glarusin Alpit.
Urin Alppien korkein huippu on 3 630 metriä merenpinnan tasoa korkeammalle kohoava Dammastock.
Huippuja

| --- | --- |
 Dammastock (3 630 m)  Schneestock (3 608 m)  Rhonestock (3 596 m)  Galenstock (3 586 m)  Eggstock (3 583 m)  Tiefenstock (3 515 m)  Sustenhorn (3 503 m)  Hinter Tierberg (3 447 m)  Gwächtenhorn (3 420 m)  Mittlerer Tierberg (3 418 m)  Fleckistock (3 416 m)  Maasplanggstock (3 401 m)  Wysse Nollen (3 398 m)  Diechterhorn (3 389 m)  Tieralplistock (3 382 m)  Chli Sustenhorn (3 318 m)  Vorderes Sustenlimihorn (3 316 m)  Stucklistock (3 308 m)  Gletschhorn (3 305 m)  Titlis (3 238 m)  Rorspitzli (3 220 m)  Sidelenhorn (3 217 m)  Gwächtenhorn (3 214 m)  Brunnenstock (3 210 m)  Chüeplanggenstock (3 207 m)  Gross Bielenhorn (3 207 m)  Voralphorn (3 203 m)  Winterstock (3 203 m)  Chelenalphorn (3 202 m) :  Gross Griessenhorn (3 202 m)  Gross Spannort (3 198 m)  Hinteres Sustenlimihorn (3 194 m)  Gärstenhörner (3 189 m)  Limistock (3 189 m)  Tällistock (3 185 m)  Rotstock (3 183 m)  Hoch Horefellistock (3 175 m)  Gross Furkahorn (3 169 m)  Winterberg (3 167 m)  Chli Spannort (3 140 m)  Hinter Schloss / Schlossberg (3 132 m)  Steinhüshorn (3 121 m)  Chilchlistock (3 114 m)  Krönten (3 107 m)  Hintere Gelmerhörner (3 100 m)  Vorderer Tierberg (3 091 m)  Zwächten (3 078 m)  Lochberg (3 074 m)  Müeterlishorn (3 066 m)  Wendenstöcke (3 042 m)  Blauberg (3 039 m)  Triftstöckli (3 035 m)  Klein Titlis (3 028 m)  Klein Furkahorn (3 026 m)  Wendenhorn (3 023 m)  Spitzli (3 011 m)  Bächenstock (3 008 m)  Reissend Nollen (3 003 m)
Aiheesta muualla

Wikimedia Commonsissa on kuvia tai muita tiedostoja aiheesta .
SummitPost
Uncharted (elokuva)

| Uncharted |
| --- | --- |

Ohjaaja:  Ruben Fleischer
Käsikirjoittaja:   Art Marcum  Matt Holloway 
Perustuu:  Amy Hennigin videopelisarjaan Uncharted
Tuottaja:   Avi Arad  Charles Roven  Alex Gartner 
Säveltäjä:  Ramin Djawadi
Kuvaaja:  Chung-hoon Chung
Leikkaaja:  Rick Pearson Chris Lebenzon
Pääosat:   Tom Holland  Mark Wahlberg  Sophia Ali  Tati Gabrielle  Antonio Banderas 
Valmistustiedot
Valmistusmaa:  Yhdysvallat
Tuotantoyhtiö:   Columbia Pictures  Atlas Entertainment  Arad Productions  PlayStation Productions 
Levittäjä:  Sony Pictures Releasing
Ensi-ilta:   2022-2-1818. helmikuuta 2022  
Kesto:  116 minuuttia
Alkuperäiskieli:  englanti
Budjetti:  120 miljoonaa dollaria
Tuotto:  373,5 miljoonaa dollaria
Seuraaja:  Uncharted 2
Aiheesta muualla
IMDb 
Elonet
AllMovie
Infobox OKNimi-testi OK: 
Uncharted on vuonna 2022 ensi-iltansa saanut Ruben Fleischerin ohjaama sekä Art Marcumin ja Matt Hollowayn käsikirjoittama seikkailuelokuva, joka perustuu Amy Hennigin luomaan samannimiseen videopelisarjaan. Elokuvan tapahtumat sijoittuvat ennen pelien tapahtumia ja kertovat Nathan Draken nuoruudesta. Elokuvassa Tom Holland näyttelee nuorta Nathan Drakea ja Mark Wahlberg näyttelee hänen mentoriaan Victor Sullivania. Muissa keskeisissä rooleissa näyttelevät Sophia Ali, Tati Gabrielle ja Antonio Banderas.
Uncharted sai ensi-iltansa Yhdysvalloissa 18. helmikuuta 2022. Sony Pictures Releasing on ilmoittanut elokuvan saavan saavan jatko-osan.
Näyttelijät

| 0 | 1 | 2 |
| --- | --- | --- |
|  Tom Holland  | … |  Nathan ”Nate” Drake   |
|  Mark Wahlberg  | … |  Victor ”Sully” Sullivan   |
|  Sophia Ali  | … |  Chloe Frazer   |
|  Tati Gabrielle  | … |  Jo Braddock   |
|  Antonio Banderas  | … |  Santiago Moncada   |
|  Tiernan Jones  | … |  nuori Nathan Drake   |
|  Manuel de Blas  | … |  Armando Moncada   |
|  Alana Boden  | … |  Zoe   |
|  Steven Waddington  | … |  skottilainen   |
|  Pilou Asbæk  | … |  Gage   |
|  Rudy Pankow  | … |  Samuel ”Sam” Drake   |
|  Nolan North  | … |  hotellivieras (cameo)   |
Tuotanto > Esituotanto

Tammikuussa 2020 Ruben Fleischer osallistui neuvotteluihin valinnasta uudeksi ohjaajaksi Knightin tilalle. Samalla elokuvan uudeksi ensi-iltapäivämääräksi asetettiin 5. maaliskuuta 2021. Chung-hoon Chung palkattiin elokuvan kuvaajaksi. Fleischerin palkkaaminen uudeksi ohjaajaksi vahvistettiin helmikuussa 2020. Elokuva sai inspitaationsa lähinnä pelisarjan neljännestä osasta, Uncharted 4: A Thief’s Endistä (2016). Maaliskuussa Antonio Banderas, Sophia Ali ja Tati Gabrielle liittyivät elokuvan näyttelijäkaartiin. Lisäksi Art Marcumin ja Matt Hollowayn ilmoitettiin tehneen uuden käsikirjoituksen.
Tuotanto > Kuvaukset

Kuvaukset alkoivat Berliinissä 16. maaliskuuta 2020. Tuotannon odotettiin sijoittuvan myös Babelsberg Studion tiloihin ennen siirtymistä Espanjaan. Kuvaukset keskeytettiin maaliskuussa koronaviruspandemian vuoksi. Niiden uskottiin jatkuneen jälleen 15. heinäkuuta 2020, mutta Sony Pictures tarkensi, ettei tuotanto jatkunut vielä. He olivat vasta valmistautumassa siihen, että voisivat pian jatkaa niitä. Tuotanto jatkui virallisesti 20. heinäkuuta. Elokuvaa kuvattiin Saksassa etäisyys- ja kasvomaskisuosituksia käyttäen. 5. elokuuta Banderas vetäytyi tuotannosta positiivisen koronatestituloksen vuoksi,  kunnes hän 26. elokuuta toipui ja palasi pian kuvauksiin. 16. syyskuuta kuvaukset siirtyivät Berliiniin. Lokakuussa 2020 elokuvaa kuvattiin Valenciassa ja Xàbiassa, Espanjassa. 23. lokakuuta Holland oli saanut omat kohtauksensa elokuvaan kuvattua. Kuvaukset päättyivät 29. lokakuuta.
Julkaisu

Uncharted sai ensi-iltansa 18. helmikuuta 2022. Elokuvan edellisiä ensi-iltapäivämääriä olivat 10. kesäkuuta 2016, 30. kesäkuuta 2017, 18. joulukuuta 2020, 5. maaliskuuta 2021, 8. lokakuuta 2021, 16. heinäkuuta 2021, ja 11. helmikuuta 2022. Huhtikuussa 2021 Netflix allekirjoitti Sonyn kanssa sopimuksen, jonka mukaan yhtiö saisi yksinoikeuden Sonyn elokuvien, mukaan lukien Unchartedin, suoratoistojulkaisuihin.
Kesäkuussa 2024 ilmoitettiin, että elokuvalle on kehitteillä jatko-osa.
Arvosteluja

| 0 | 1 | 2 |
| --- | --- | --- |
Helsingin Sanomat Juho Typpö: 
Hufvudstadsbladet Krister Uggeldahl:
Aiheesta muualla

Uncharted Internet Movie Databasessa (englanniksi)